Kalamehed kinnitavad tavaliselt, et kalad valu ei tunne. Kuid Belfasti Queen's University bioloogiateaduste kooli teadlased Bob Elwood ja Mirjam Apel avaldasid ajakirjas Animal Behaviour (Loomade käitumine) artikli, milles nad kinnitavad, et krabid mitte ainult ei kannata valu käes vaid ka mäletavad oma valu. Nad uurisid erakvähkide reaktsiooni elektrilöögile. Elwood on juba varem tõestanud, et krevetid tunnevad valu ja on mures selle üles, kuidas toiduainetööstus koorikloomi kohtleb.  Erakvähkidel  pole omaenda koda, vaid nad asustavad teiste loomade valmistatud struktuure, tavaliselt tühje molluskikodasid. Kodadele kinnitati elektroodid, et nende läbi elektrilöök anda. Ainsana lahkusid oma kodadest need krabid, kes elektrilöögi said, näidates, et see oli neile ebameeldiv ja et tegu ei ole pelgalt refleksiga.  Erakvähid eelistavad mõnede liikide kodasid teistele ning selgus, et nad lahkusid meelsamini neist kodadest, mis ei kuulunud nende lemmikute sekka. Katse eesmärk oli anda elektrilöök allpool  seda taset, mis sunnib krabi kojast väljuma. Ja vaadata siis, mis juhtub, kui pakutakse uus koda.